Magie wat loop | Health24
Posted by: Mercia | 2012/12/11
Magie wat loop
Hallo dr, my dogtertjie is ''n bietjie meer as 17 maande en het sedert Maandagoggend heelwat erge los doeke. Sy het van 7 uur vanoggend tot nou (na 14:00) al 5 doeke gehad.
Sy eet nie te sleg nie, en is besig soos altyd. Glad nie lusteloos nie. Dis net die doeke, niks opgegooi nie en ook nie koors nie.
Kan dit ''n maagvirus wees, of gaan ''n maagvirus gepaard met koors en opgooi?
Is dit genoeg om Reuteri-druppels te gee en Scopex as dit lyk of sy krampe het, of moet ek haar eerder dokter toe vat - in die lig van geen koors of opgooi nie?
Aangesien jou dogtertjie nie koorsig is nie,nie opgooi nie en veral dat sy heel gelukkig is en soos gewoonlik speel is dit onwaarskynlik dat haar diarree as gevolg van 'n virus ontsteking is. Ek vermoed dat sy 'toddlers diarrhoea' het wat gewoonlik as gevolg van te veel vrugte en veral vrugtesap in haar dieet is. Dit is die natuurlike suiker fruktose wat in vrugte gevind word wat eintlik hierdie probleem veroorsaak. Vermy vrugte en veral vrugtesappe in haar dieet. Sy kan appel eet maar geen ander vrugte nie. Na drie of vier dae kan sy weer vrugte begin eet. Begin eers met piesangs, maar hou aan om vrugtesap te vermy.
Kry Smecta - dit help om die los magie te bind sonder om die derm lui te maak, en dit adsorbeer die kiem. My outjie kry dit ook elke nie en dan.